section_heading: Nastavak rada s Peccatumom i samostalni projekt (2002. – danas)
paragraph_text: U lipnju sljedeće godine Ihsahn je objavio svoj četvrti studijski album, Eremita. Jørgen Munkeby ponovno je svirao saksofon na albumu, no ovaj put bubnjeve je svirao bivši član Leprousa Tobias Ørnes Andersen. Devin Townsend je pridonio gostujuće vokale na pjesmi "Introspection" te je dodatnu gitaru na pjesmi "The Eagle and the Snake" svirao Jeff Loomis, poznat kao bivši gitarist sastava Nevermore.